Daher mit Niderträchtigkait
ist Er erhebt zur Mächtigkait,
zu Gots gerechten lebig:
Wer kan aussprechen nun sein Gschlecht?
wer ist der sein Leben ausrecht?
sein Reich ist wie Er ewig.
Er ward gerissē von der Erd,
auf das sein Reich on end dort wärt,
der gstorben werd vntödlich:
Des gschlecht man ganz wolt rotten aus
hat nun ain ewig gschlecht vnd haus,
das tötlich wird nun Götlich.